FAKTA Melatonin

Melatonin er et naturligt hormon, der dannes i hjernen og i øjet hos mennesker og fremkalder søvnighed.

Kort fortalt fortæller melatonin kroppen, at det er på tide at lægge sig til at sove.

Melatonin kan købes i håndkøb i flere lande, men er i Danmark klassificeret som et lægemiddel og fås derfor kun på recept.

Melatonin fås enten som et magistrelt fremstillet lægemiddel, hvilket vil sige, at det produceres af et apotek til den enkelte patient, eller gennem lægemidlet Circadin, der kun er godkendt til anvendelse hos personer over 55 år. Ifølge Sundhedsstyrelsen er det primært magistrelt fremstillet melatonin, der bruges blandt børn og unge.

De potentielle bivirkninger ved brug af melatonin er milde og typisk forbigående, men langtidseffekten ved behandling af børn med melatonin er sparsomt belyst.

Kilde: Sundhedsstyrelsen